#বাঁকুড়া: গত ১০ ফেব্রুয়ারি ভয়াবহ বিস্ফোরণে কেঁপে উঠেছিল বাঁকুড়ার পাত্রসায়ের থানার আলিপুর গ্রাম । পরে পুলিশ জানতে পারে গ্রামের একটি পরিত্যক্ত বাড়িতে বোমা তৈরির সময় অসাবধানতার কারণে এই বিস্ফোরণ হয় । বিস্ফোরণের জেরে মৃত্যু হয়েছে একজনের । আহত হয় আরও দু’জন । তদন্তে নেমে ঘটনার দশ দিন পর গ্রেফতার করা হল তৃণমূলের অঞ্চল সভাপতি গোলাম মুস্তাফা তরফদারকে । স্থানীয় সূত্রে খবর ওই অঞ্চল সভাপতির প্রত্যক্ষ মদতে গোষ্ঠী সংঘর্ষের প্রস্তুতি হিসেবে বাড়িটিতে বোমা বাঁধা হচ্ছিল ।